﻿

**ORDIN**

**pentru aprobarea Procedurii de mediere, precum și a documentelor pe care debitorii le prezintă în vederea susținerii situației economice și financiare**

Având în vedere:

- dispozițiile art. 342 alin. (3) și (4) din Legea nr. 207/2015 privind Codul de Procedură Fiscală, cu modificările și completările ulterioare;

- dispozițiile art. 16 alin. (7) din Legea serviciilor comunitare de utilități publice nr. 51/2006, republicată, cu modificările și completările ulterioare;

- avizul favorabil al Ministerului Finanțelor Publice nr. 820589/13.04.2020, înregistrat la A.N.R.S.C. cu nr. 807035/I.T./22.04.2020;

- referatul Direcției Financiar, Contabilitate, Administrativ nr. 804363/2020;

În vederea aplicării unitare a prevederilor art. 230^1 din Legea nr. 207/2015 privind Codul de procedură fiscală, cu modificările și completările ulterioare;

În temeiul prevederilor art. 4 alin. (4) din Regulamentul de organizare și funcționare a Autorității Naționale de Reglementare pentru Serviciile Comunitare de Utilități Publice – A.N.R.S.C., aprobat prin Ordinului Președintelui Autorității Naționale de Reglementare pentru Serviciile Comunitare de Utilități Publice nr. 22/2017, cu modificările și completările ulterioare,

președintele Autorității Naționale de Reglementare pentru Serviciile Comunitare de Utilități Publice emite prezentul:

**ORDIN**

  **ART. 1**

  (1) Se aprobă Procedura de mediere, precum și documentele pe care debitorii le prezintă în vederea susținerii situației economice și financiare, prevăzută în anexa nr. 1.

  (2) Se aprobă modelul, caracteristicile de tipărire și conținutul următoarelor formulare:

  a) Notificare privind intenția de mediere, prevăzută în anexa nr. 2;

  b) Înștiințare privind organizarea medierii, prevăzută în anexa nr. 3;

  c) Proces-verbal privind rezultatul medierii, prevăzut în anexa nr. 4.

**ART. 2**

  Anexele nr. 1-4 fac parte integrantă din prezentul ordin.

  **ART. 3**

  Direcția Financiar, Contabilitate, Administrativ din cadrul A.N.R.S.C. va lua măsurile necesare în vederea ducerii la îndeplinire a prevederilor prezentului ordin.

  **ART. 4**

  Prezentul ordin se publică în Monitorul Oficial al României, Partea I.

**Președintele Autorității Naționale de Reglementare pentru Serviciile Comunitare de Utilități Publice,**

**Tescaru Ionel**

București, 29.04.2020

Nr. 168

**ANEXA 1 la Ordinul nr. ………./………**

**PROCEDURA**

**de mediere și documentele pe care debitorii le prezintă în vederea susținerii situației economice și financiare**

**ART. 1**

**Dispoziții generale**

  (1) Prezenta procedură se aplică debitorilor pentru care a fost demarată procedura de executare silită prin comunicarea somației și care, în termen de 15 zile de la comunicarea acesteia, depun la Autoritatea Națională de Reglementare pentru Serviciile Comunitare de Utilități Publice (A.N.R.S.C.) o notificare privind intenția de mediere, al cărei model este prevăzut în anexa nr. 2 la ordin.

  (2) Fac obiectul procedurii de mediere între A.N.R.S.C. și debitor creanțele bugetare, individualizate în somația pentru care a fost depusă notificarea.

  (3) De la data la care debitorul notifică A.N.R.S.C. intenția de mediere, se suspendă procedura de executare silită pentru obligațiile prevăzute la alin. (2).

  (4) Procedura de mediere constă în:

  a) clarificarea situației obligațiilor prevăzute la alin. (2), înscrise în somație, dacă respectivul debitor are obiecții cu privire la acestea;

  b) analiza de către A.N.R.S.C. împreună cu debitorul a situației economice și financiare a debitorului în scopul identificării unor soluții optime de stingere a obligațiilor, inclusiv posibilitatea de a beneficia de înlesniri la plată prevăzute de lege.

**ART. 2**

**Documente justificative anexate notificării privind intenția de mediere**

  (1) În cazul în care debitorii notifică A.N.R.S.C. intenția de mediere în condițiile prevăzute la art. 1 alin. (4) lit. a), aceștia se pot prezenta la întâlnirea organizată de A.N.R.S.C. cu orice documente și informații relevante pentru clarificarea obligațiilor bugetare înscrise în somație.

  (2) În cazul în care debitorii notifică A.N.R.S.C. intenția de mediere în scopul identificării unor soluții optime de stingere a obligațiilor, inclusiv posibilitatea de a beneficia de înlesniri la plată prevăzute de lege, în notificare aceștia menționează orice informații relevante privind situația economică și financiară, cum ar fi justificarea stării de dificultate generată de lipsa temporară de disponibilități bănești și argumentarea posibilității plăților într-o anumită perioadă de timp.

**ART. 3**

**Procedura de mediere derulată la nivelul A.N.R.S.C.**

  (1) În termen de maximum două zile de la primirea notificării privind intenția de mediere, A.N.R.S.C. înștiințează debitorul cu privire la organizarea întâlnirii în vederea realizării procedurii de mediere. Data organizării întâlnirii nu trebuie să depășească termenul de 10 zile de la primirea notificării intenției de mediere.

  (2) Debitorul are obligația de a se prezenta la locul, data și ora stabilite prin Înștiințarea privind organizarea medierii, al cărei model este prevăzut în anexa nr. 3 la ordin, în vederea desfășurării procedurii de mediere.

  (3) În situația în care debitorul nu se poate prezenta, din motive temeinic justificate, la data și ora stabilite în înștiințare, acesta, împreună cu A.N.R.S.C., poate fixa de comun acord o altă dată și oră de organizare a întâlnirii în vederea realizării procedurii de mediere, cu respectarea termenului de 10 zile de la primirea notificării intenției de mediere.

 (4) În cazul în care debitorul nu se prezintă la data și ora stabilite sau nu solicită un alt termen pentru organizarea medierii, A.N.R.S.C. consemnează acest fapt într-un proces-verbal privind rezultatul medierii, al cărui model este prevăzut în anexa nr. 4 la ordin, care se comunică debitorului. În acest caz, executarea silită se continuă, de îndată, după întocmirea procesului-verbal.

  (5) Procedura de mediere se organizează de către A.N.R.S.C., prin asigurarea participării a doi reprezentanți, respectiv unul din cadrul Serviciului de Contabilitate, Urmărire și Executare Silită a Creanțelor (S.C.U.E.S.C.), iar celălalt din cadrul Biroului de Executare Silită a Creanțelor (B.E.S.C.). Ori de câte ori este necesar, la întâlnirea de mediere pot participa și șefii ierarhic superiori ai celor doi reprezentanți.

  (6) În cadrul întâlnirii se au în vedere cel puțin următoarele:

  a) punerea de acord între debitor și A.N.R.S.C. în legătură cu obligațiile bugetare înscrise în somație;

  b) analiza situației economice și financiare pe baza justificării puse la dispoziție de către debitor, precum și a oricăror altor documente sau informații existente la nivelul A.N.R.S.C.;

  c) identificarea soluțiilor optime de stingere a obligațiilor, inclusiv posibilitatea de a solicita înlesnirile la plată în condițiile prevăzute de lege.

  (7) Pentru clarificarea situației debitorului, A.N.R.S.C. are în vedere următoarele:

  a) fișa pe plătitor sau, după caz, situația analitică debite, plăți, solduri;

  b) existența sumelor de restituit pentru care există cereri în curs de soluționare, dacă este cazul;

  c) situația depunerii declarațiilor privind contribuția de 0,12%;

  d) situația obligațiilor bugetare individualizate în titluri executorii obținute în instanță (sentințe civile definitive) și transmise spre recuperare B.E.S.C., după caz;

  e) orice alte documente relevante pentru clarificarea situației debitorului.

  (8) În cadrul medierii, A.N.R.S.C. îi prezintă debitorului situația acestuia din evidența financiar-contabilă a A.N.R.S.C. și îi aduce la cunoștință posibilitatea de a solicita înlesnirile la plată în condițiile prevăzute de lege, precum și, după caz, prevederile legale referitoare la stingerea obligațiilor bugetare.

  (9) În situația în care, în cadrul medierii, se constată că debitorul nu poate plăti obligațiile înscrise în somație în termen de 15 zile de la finalizarea medierii, se analizează dacă acesta îndeplinește condițiile pentru acordarea înlesnirilor la plată prevăzute de Legea nr. 207/2015 privind Codul de procedură fiscală, cu modificările și completările ulterioare sau de alte legi speciale.

  (10) În situația în care debitorul nu îndeplinește condițiile prevăzute de lege pentru acordarea înlesnirilor la plată, acestuia i se aduce la cunoștință obligativitatea de a efectua plata în termen de 15 zile de la data încheierii procesului-verbal privind rezultatul medierii.

  (11) În situația în care se constată că este suspendată executarea silită potrivit prevederilor legale, acest fapt se consemnează în procesul-verbal privind rezultatul medierii.

  (12) Rezultatul medierii, precum și soluțiile optime de stingere a obligațiilor se consemnează în procesul-verbal privind rezultatul medierii. Procesul-verbal se întocmește în două exemplare, dintre care un exemplar se înmânează debitorului, iar un alt exemplar se arhivează la A.N.R.S.C.

 (13) În situația în care nu este suspendată executarea silită, potrivit legii, iar ca urmare a organizării medierii nu se sting obligațiile înscrise în somație sau nu se solicită înlesnire la plată potrivit legii, măsurile de executare silită se continuă, de îndată, după expirarea termenului de 15 zile de la data întocmirii procesului-verbal privind rezultatul medierii.

**ANEXA 2 la Ordinul nr. ………/……..**

În atenția Autorității Naționale de Reglementare pentru Serviciile Comunitare de Utilități Publice – A.N.R.S.C.,

Subscrisa[[1]](#footnote-1) ................................... cu domiciliul fiscal în loc. ................................, str. .................................... nr. ......, bl. .............., sc. ..........., et. ..........., ap. .........., județul ...................., sector ............., CIF[[2]](#footnote-2) ...................., date de contact: e-mail ........................, numărul de telefon/fax ................, prin reprezentantul legal[[3]](#footnote-3) .............................., formulez prezenta:

**NOTIFICARE**

**privind intenția de mediere**

   Având în vedere Somația nr. ................... din data de ................., în temeiul art. 230^1 din Legea nr. 207/2015 privind Codul de procedură fiscală, cu modificările și completările ulterioare, precum și ale Ordinului președintelui Autorității Naționale de Reglementare pentru Serviciile Comunitare de Utilități Publice nr. 168/2020 pentru aprobarea Procedurii de mediere, precum și a documentelor pe care debitorii le prezintă în vederea susținerii situației economice și financiare, prin prezenta, vă notific intenția privind organizarea unei întâlniri în vederea medierii prevăzute de aceste dispoziții legale, care are ca obiect[[4]](#footnote-4):

  [ ] - clarificarea situației obligațiilor înscrise în somație;

  [ ] - analiza de către Autoritatea Naționaă de Reglementare pentru Serviciile Comunitare de Utilități Publice (A.N.R.S.C.) împreună cu debitorul a situației economice și financiare a debitorului, în scopul identificării unor soluții optime de stingere a obligațiilor, inclusiv posibilitatea de a beneficia de înlesnirile la plată prevăzute de lege.

   Informații relevante privind situația economică și financiară, cum ar fi justificarea stării de dificultate generată de lipsa temporară de disponibilități bănești și argumentarea posibilității plăților într-o anumită perioadă de timp:

  ...........................................................................................

  ...........................................................................................

  ...........................................................................................

  ...........................................................................................

  Debitorul/Reprezentantul legal al debitorului,

  .......................................................................

   (numele și prenumele)

  Semnătura ...................................

  Data .............................................

*Document care conține date cu caracter personal protejate de prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE*

**ANEXA 3 la Ordinul nr. ……./……..**

  **(*antet A.N.R.S.C.)***

 Dosar de executare nr. .........................

  Nr. ........................ din ..........................

  Către[[5]](#footnote-5)......................................................................

  Cod de identificare fiscală[[6]](#footnote-6) ...........................................

  Adresa: str. ....................................... nr. ....., bloc ........, sc. ......., et. ........, ap. ........, sector ......., localitatea ........................., județul .................., cod poștal .........

**ÎNȘTIINȚARE**

**privind organizarea medierii**

   În conformitate cu prevederile art. 230^1 din Legea nr. 207/2015 privind Codul de procedură fiscală, cu modificările și completările ulterioare, precum și ale Ordinului președintelui Autorității Naționale de Reglementare pentru Serviciile Comunitare de Utilități Publice nr. 168/2020 pentru aprobarea Procedurii de mediere, precum și a documentelor pe care debitorii le prezintă în vederea susținerii situației economice și financiare, vă înștiințăm că, drept urmare a notificării dumneavoastră privind intenția de mediere, înregistrată la Autoritatea Națională de Reglementare pentru Serviciile Comunitare de Utilități Publice (A.N.R.S.C.cu nr. ................... din data de ......................., sunteți invitat în data de ............................, la ora ............., la sediul nostru situat în localitatea ..........................................., str. ................................................. nr. ......, etaj ......., camera nr. ............, pentru a participa la întâlnirea organizată în vederea realizării procedurii de mediere.

În situația în care, din motive temeinic justificate, nu vă puteți prezenta la data și ora stabilite prin prezenta înștiințare, vă rugăm să ne contactați, pentru fixarea de comun acord, a unei alte date/ore de organizare a întâlnirii, dar nu mai târziu de data ..................., respectiv data la care expiră termenul de 10 zile de la primirea notificării intenției de mediere. În cazul neprezentării până la împlinirea acestui termen, măsurile de executare silită continuă de îndată, după întocmirea procesului-verbal în care se consemnează acest fapt.

 Având în vedere faptul că, așa cum rezultă din notificare, obiectul medierii îl constituie[[7]](#footnote-7)

  [ ] - clarificarea situației obligațiilor înscrise în somație, la întâlnire urmează să vă prezentați cu orice documente și informații pe care le considerați relevante în acest sens;

  [ ] - analiza de către A.N.R.S.C. împreună cu dumneavoastră a situației economice și financiare în scopul identificării unor soluții optime de stingere a obligațiilor, inclusiv posibilitatea de a beneficia de înlesnirile la plată prevăzute de lege.

Pe lângă informațiile menționate în notificare, la întâlnire puteți prezenta și alte date și documente pe care le considerați relevante în vederea susținerii situației economice și financiare.

Președinte,

L.S. .......................................

 (prenumele, numele și semnătura)

*Document care conține date cu caracter personal protejate de prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE*

 Notă:

  1. Denumire: Înștiințare privind organizarea medierii.

  2. Format: A4/t1.

  3. Caracteristici de tipărire: se editează din sistemul informatic.

4. Se utilizează: în baza art. 230^1 din Legea nr. 207/2015 privind Codul de procedură fiscală, cu modificările și completările ulterioare.

  5. Se întocmește: în două exemplare de către A.N.R.S.C.

  6. Circulă: un exemplar la debitor.

  7. Se arhivează: un exemplar la dosarul debitorului.

**ANEXA 4 la Ordinul nr. ……/………**

  **(*antet A.N.R.S.C.)***

  Dosar de executare nr. ..........................

  Nr. ................. din ................................

**PROCES-VERBAL**

**privind rezultatul medierii**

Încheiat astăzi, ...., luna ..........., anul ........................., ora ........, în localitatea ....................., str. ................................. nr. ....................

În temeiul prevederilor art. 230^1 alin. (4) din Legea nr. 207/2015 privind Codul de procedură fiscală, cu modificările și completările ulterioare, și având în vedere Notificarea privind intenția de mediere nr. ........... din data de ................., transmisă de către debitorul[[8]](#footnote-8) ............................................................................din localitatea...........................................str. ................................... nr. .........., Cod de identificare fiscală[[9]](#footnote-9) ........................., drept urmare a comunicării acestuia a Somației nr. ..................... din data de ...................., s-a întocmit prezentul proces-verbal:

  [ ] - prin care se constată faptul că debitorul, deși a expirat termenul de 10 zile de la data primirii notificării, nu s-a prezentat la data și ora stabilite pentru organizarea medierii comunicată prin Înștiințarea privind organizarea medierii nr. ................. din data de ................, sau stabilită de comun acord a se desfășura în data de ........., la ora ......... .

   În acest caz, executarea silită se continuă, de îndată, după întocmirea procesului-verbal.

  [ ] – ca urmare a desfășurării procedurii de mediere, care are ca obiect clarificarea situației obligațiilor înscrise în Somația nr. ............. din data de ................................ și/sau analiza împreună cu debitorul a situației economice și financiare a debitorului în scopul identificării unor soluții optime de stingere a obligațiilor, inclusiv posibilitatea de a beneficia de înlesnirile la plată prevăzute de lege.

În urma analizei situației debitorului s-a constatat că acesta figurează la data de ................ în evidența financiar-contabilă a Autorității Naționale de Reglementare pentru Serviciile Comunitare de Utilități Publice (A.N.R.S.C.) cu următoarele obligații bugetare restante:

|  |  |  |
| --- | --- | --- |
| Denumirea obligației bugetare | Categorie sumă de plată[[10]](#footnote-10) | Suma datorată (lei) |
| Total, din care: | Înscrisă în Somația care face obiectul medierii |
|  |  |  |  |
|  |  |  |  |
|  |  |  |  |
| Total general: |  |  |  |

  Din analiza situației depunerii declarațiilor privind contribuția de 0,12%, rezultă următoarele:

  [ ] - debitorul are toate declarațiile privind contribuția de 0,12% depuse;

  [ ] - debitorul nu are declarațiile privind contribuția de 0,12% depuse pentru următoarele perioade: ................................. .

  Debitorul înregistrează în evidența financiar-contabilă a A.N.R.S.C. sume de restituit pentru care există cereri în curs de soluționare, în limita sumei de ........... lei (dacă este cazul).

Alte mențiuni ale A.N.R.S.C.:

  .....................................................................................

  .....................................................................................

Mențiuni efectuate de debitor în cadrul medierii:

  .....................................................................................

  ......................................................................................

Față de cele de mai sus, A.N.R.S.C., împreună cu debitorul, au convenit următoarele:

  [ ] - plata obligațiilor înscrise în somație va fi efectuată în termen de 15 zile de la încheierea prezentului proces-verbal;

  [ ] - debitorul solicită A.N.R.S.C. înlesnirile la plată, în termen de 15 zile de la încheierea prezentului proces-verbal;

  [ ] - executarea silită este suspendată întrucât debitorul îndeplinește condițiile prevăzute de ...................[[11]](#footnote-11)

   În cazul în care nu este suspendată executarea silită, iar obligațiile bugetare nu sunt stinse ori debitorul nu solicită A.N.R.S.C. înlesniri la plată, potrivit legii, în termen de 15 zile de la încheierea prezentului proces-verbal, măsurile de executare silită începute prin comunicarea somației continuă.

   Prezentul proces-verbal s-a încheiat în două exemplare, din care un exemplar se înmânează sau se transmite debitorului, după caz.

  Persoane participante la mediere:

  Serviciul/Biroul........................

  Funcția: .............................................................

  Numele .............................................................

  Prenumele .......................................................

  Semnătura .......................................................

  Debitor (Reprezentantul legal al acestuia)

  Numele ......................................................

  Prenumele .................................................

  Semnătura .................................................

*Document care conține date cu caracter personal protejate de prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE*

 Notă:

  1. Denumire: Proces-verbal privind rezultatul medierii.

  2. Format: A4/t1.

  3. Caracteristici de tipărire: se editează din sistemul informatic.

 4. Se utilizează: în baza prevederilor art. 230^1 alin. (4) din Legea nr. 207/2015 privind Codul de procedură fiscală, cu modificările și completările ulterioare.

  5. Se întocmește: în două exemplare de către A.N.R.S.C.

  6. Circulă: 1 exemplar la debitor (sau reprezentantul său legal).

  7. Se arhivează: 1 exemplar la dosarul debitorului.

1. Se va menţiona denumirea debitorului. [↑](#footnote-ref-1)
2. Cod de identificare fiscală (numărul de identificare fiscală, codul de înregistrare fiscală sau codul unic de înregistrare, după caz). [↑](#footnote-ref-2)
3. Se vor menţiona numele şi prenumele reprezentantului legal al debitorului. [↑](#footnote-ref-3)
4. Se va bifa în mod corespunzător, în funcţie de obiectul solicitării. [↑](#footnote-ref-4)
5. Se va menţiona denumirea debitorului. [↑](#footnote-ref-5)
6. Numărul de identificare fiscală, codul de înregistrare fiscală sau codul unic de înregistrare, după caz. [↑](#footnote-ref-6)
7. Se va bifa în mod corespunzător obiectul medierii. [↑](#footnote-ref-7)
8. Se va menţiona denumirea debitorului. [↑](#footnote-ref-8)
9. Numărul de identificare fiscală, codul de înregistrare fiscală sau codul unic de înregistrare, după caz. [↑](#footnote-ref-9)
10. Se va menţiona categoria de sumă: D - debit, DO - dobândă, P - penalitate de întârziere. [↑](#footnote-ref-10)
11. Se va indica temeiul legal (articol, alineat, literă, după caz, precum şi actul normativ) în baza căruia este suspendată executarea silită. [↑](#footnote-ref-11)